Παντελής Μπούμπουρας

Βιογραφικά στοιχεία

Γεννήθηκε στις 20 Σεπτεμβρίου 1955 στη Λήμνο (Ελλάδα).
Το 1970 εργάστηκε ως οικοδόμος σε ελληνική κατασκευαστική εταιρεία στην Αθήνα, ενώ παράλληλα τελείωσε την υποχρεωτική εκπαίδευση και εισήλθε στο Τ.Ε.Ι. Μετά την αποφοίτησή του έλαβε δίπλωμα ηλεκτρολόγου.

Το 1981 ίδρυσε τη δική του εταιρεία στην Ελλάδα η οποία αναλάμβανε κάθε τύπου ηλεκτρολογικές εγκαταστάσεις σε οικιακούς, επαγγελματικούς και βιομηχανικούς χώρους. Το απασχολούμενο προσωπικό της εταιρείας ανερχόταν σε 200 άτομα.

Την άνοιξη το 1997 έγινε γενικός εργολάβος μιας εκ των μεγαλύτερων ελληνικών κατασκευαστικών εταιρειών «Michaniki», η οποία την εποχή εκείνη είχε αρχίσει να δραστηριοποιείται στην Ουκρανία.
Τον χειμώνα του 1997 ίδρυσε τη δική του κατασκευαστική εταιρεία «GEFEST» στην Οδησσό της Ουκρανίας. Τα υποκαταστήματα της εταιρείας λειτουργούν στην Αυστρία, τη Βουλγαρία και την Ελλάδα. Σήμερα το προσωπικό  της κατασκευαστικής εταιρείας «GEFEST» ανέρχεται σε 2300 άτομα.
Το 2015 δημιούργησε τον Σύνδεσμο Ελλήνων Επιχειρηματιών και Επιχειρήσεων στην Ουκρανία με έδρα το Κίεβο και έγινε Πρόεδρός του.
Το 2012 διορίζεται Επίτιμος Πρόξενος της Ελλάδας στη Γιάλτα με την Προξενική Περιφέρεια  στο έδαφος της Αυτόνομης Δημοκρατίας της Κριμαίας.
Από το 2014 είναι Πρόεδρος του Διοικητικού Συμβουλίου του Παραρτήματος του Ελληνικού Ιδρύματος Πολιτισμού στην  Οδησσό.

Το 2016 ίδρυσε και διευθύνει την φιλανθρωπική οργάνωση «Ίδρυμα Μπούμπουρα» στην Οδησσό (Ουκρανία).
Είναι παντρεμένος με την Θεοδώρα Σταμάτη και έχει τρία παιδιά – τον Βασίλη, την Όλγα και τον Σπύρο.
Ανέπτυξε έντονες φιλανθρωπικες δραστηριότητες στην Ουκρανία (Οδησσός, Κίεβο,Μαριούπολη και ζώνη ATO),οι οποίες στοχεύουν σε εκπαιδευτικά, πολιτιστικά και κοινωνικά προγράμματα. Όλες οι δαπάνες καλύπτονται από το «Ιδρυμα Μπούμπουρα» του οποίου μοναδικός χρηματοδότης ειναι ο ίδιος.

Βραβεία και τιμητικές διακρίσεις

2006 έτος - τιμάται από τον Δήμο Οδησσού με το ανώτατο παράσημο της πόλης αυτό του Γρ. Μαρασλή προς αναγνώριση της μακράς και επιτυχούς δραστηριοποίησής του στην Περιφέρεια Οδησσού και των υπηρεσιών του προς τον Δήμο και τους δημότες.

2013 - τιμήθηκε με το Πανεθνικό Βραβείο “Άνθρωπος της Χρονιάς”  στον τομέα της φιλανθρωπίας και της ευεργεσίας,
 
2016 – τιμήθηκε με το Παράσημο του Προέδρου της Ουκρανίας «Για την ανθρωπιστική συμμετοχή στην αντιτρομοκρατική επιχείρηση»,

2016 - τιμήθηκε με το Παράσημο του Αγίου Ισαποστόλου Πρίγκιπα Βολοντίμιρ γ’ βαθμού για την υπηρεσία του στην Ουκρανική Ορθόδοξη Εκκλησία,

2016 - τιμήθηκε με το μετάλλιο του Υπουργείου Άμυνας της Ουκρανίας για την προσφορά του στην ανάπτυξη των Ενόπλεων Δυνάμεων της Ουκρανίας και τη χρηματοδοτική υποστήριξη των στρατιωτικών νοσοκομείων στο Κίεβο, τη Μαριούπολη, το Ντνιπρό, το Ντόνετσκ και την Οδησσό.

2016 - βραβεύτηκε απο το Υπουργείο Πολιτισμού και Αθλητισμού της Ελλάδος για την προσφορά του στην ανάπτυξη της εκπαίδευσης, την αποκατάσταση της ιστορικής αλήθειας και των αξιών του Eλληνισμού.

2017 - τιμήθηκε με το Παράσημο του Υπουργείου Άμυνας της Ουκρανίας «Φρουρός του Ανδραγαθήματος» για τη συνεχή παροχή φαρμάκων σε τραυματίες στρατιώτες.

2017 - τιμήθηκε με το Παράσημο του Αγίου Νικολάου για τις υπηρεσίες του στην Ουκρανική Ορθόδοξη Εκκλησία και την φιλανθρωπική βοήθεια στην ανδρική Ιερά Μονή Κοιμήσεως Θεοτόκου στην Οδησσό.

2018 - τιμάται από τον Δήμο Οδησσού με το ανώτατο παράσημο της πόλης το Παράσημο Γρ. Μαρασλή β βαθμού για την σημαντική συμβολή στην ανάπτυξη της Οδησσού και τις ενεργές κοινωνικές, φιλανθρωπικές και ευεργετικές δραστηριότητές του.